***განაცხადის ფორმის სახელმძღვანელო***

1. **პერსონალური ინფორმაცია;**

*მიუთითეთ ველის სათაურში აღნიშნული ინფორმაცია განმცხადებლის/განმცხადებლების შესახებ.*

1. **ბიზნეს-საქმიანობის აღწერა;**

*დეტალურად აღწერეთ თუ რაში მდგომარეობს თქვენი ბიზნესი, მიუთითეთ ბიზნესის განხორციელების ადგილი; განმარტეთ რა იქნება ბიზნესის მთავარი დანიშნულება; ჩამოაყალიბეთ რა სახის საქონლის წარმოება ხდება პროექტის ფარგლებში, გამოყავით პროდუქტის განსაკუთრებული ნიშან-თვისებები რომლებიც გამოარჩევს მას კონკურენტებისგან (თუ იგეგმება წარმოებული პროდუქტის შეფუთვა აღწერეთ შესაფუთი მასალა და შეფუთვის სახეობა, დასაფასოებელი მოცულობა);*

1. **შემოსავლები და ხარჯები**

*დეტალურად გაწერეთ თქვენს მიერ საწარმოებელი პროდუქტიდან მისაღები დაგეგმილი შემოსავალი / ხარჯი /მოგება. შემოსავლებში მიუთითეთ საწარმოებელი პროდუქტის რეალიზაციიდან მისაღები თანხა. ხარჯის ნაწილში ჩამოთვალეთ პროდუქტის წარმოებასთან დაკავშირებული ნებისმიერი ხარჯი (მაგ: ნედლეულის, ხელფასის, კომუნალური და ა.შ) მოგების ნაწილში მიუთითეთ თანხა რომელიც პროდუქციის რეალიზაციიდან მიიღება ხარჯების გამოკლებით. (თანხები მიუთითეთ ლარებში). ათვლა დაიწყეთ იმ თვიდან, რომლიდანაც გეგმავთ საქმიანობის დაწყებას.*

1. **მოთხოვნილი თანხის ოდენობა, მიზნობრიობა და შეძენის ადგილი**

*აღწერეთ ის ამოცანები/აქტივობები, რომლებსაც განახორციელებთ თანადაფინანსების თანხით და მიუთითეთ, თუ რამდენ ხანში და რაში დახარჯავთ თანადაფინანსების თანხას, ასევე სად შეიძენთ თანადაფინანსების თანხით ბიზნესისთვის საჭირო აქტივებს. თანადაფინანსების თანხით შესაძენი აქტივები, აუცილებლად უნდა იყოს შეძენილი საქართველოს კონტროლირებად ტერიტორიაზე.*

1. **არსებული აქტივები (არასავალდებულო ველი);**

*წარმოადგინეთ ინფორმაცია არსებული ქონების შესახებ, რომელიც გამოყენებული იქნება საქმიანობაში. უძრავი ქონების შემთხვევაში ადგილმდებარეობა, ფართი (კვადრატულობა) დანიშნულება. მოძრავი ქონების შემთხვევაში მოდელი/დასახელება გამოშვების წელი. თქვენი შეხედულებისამებრ მიუთითეთ თითოეული ნივთის საბაზრო ღირებულება . აღნიშნეთ თუ გაგაჩნიათ არამატერიალური ქონება (მაგალითად კლიენტთა ბაზა, რეპუტაცია, სპეციალური უფლებები და სხვა )ინტელექტუალური ქონება (პატენტი, სამარკო ნიშანი, კომპიუტერული პროგრამა, სასწავლო მასალები და სხვა;) ასევე მიუთითეთ ის საბრუნავი საშუალებები (მასალა, ნედლეული, მარაგები) რომლებიც უკვე გაგაჩნიათ მფლობელობაში (ასეთის არსებობის შემთხვევაში)*

*თუ იგეგმება ბიზნესისათვის საჭირო უძრავი ქონების იჯარით აღება (დაქირავება) მიუთითეთ მისამართი და ინფორმაცია მფლობელის შესახებ*

1. **განმცხადებლ(ებ)ის გამოცდილება და კვალიფიკაცია;**

*ჩამოაყალიბეთ რა უნარები (განათლება , პრაქტიკული გამოცდილება) გაგაჩნიათ განმცხადებელს /განმცხადებლებს. განსაზღვრეთ თითოეული განმცხადებლის ფუნქცია-მოვალეობები დაგეგმილი ბიზნესის განსახორციელებლად. (გაითვალისწინეთ , რომ მიუთითოთ ფუნქცია-მოვალეობების შესაბამისი განათლება)*

1. **ინფორმაცია კონკურენციის შესახებ;**

*განმარტეთ, თუ ვინ იქნება თქვენი უშუალო კონკურენტი, ვის აქვს მსგავსი ბიზნესი. შეადარეთ თქვენი პროდუქტის ფასი და ხარისხი კონკურენტების პროდუქტის ფასს და ხარისხს; გამოყავით თქვენი პროდუქტის ის განმასხვავებელი ნიშნები , რომლებიც გამოგარჩევთ კონკურენტებისგან*

1. **მარკეტინგული გეგმა და ინფორმაცია გასაღების ბაზრის შესახებ;**

*მიუთითეთ საქმიანობის განხორციელების დეტალური ადგილმდებარეობა, აღწერეთ სად უნდა განხორციელდეს პროდუქციის რეალიზაცია/გაყიდვები. ჩამოთვალეთ კონკრეტული რეგიონები/სოფლები/ქალაქები. თუ არსებობს წინასწარი შეთანხმება სავაჭრო ობიექტებთან ან დაწყებულია მოლაპარაკება მიუთითეთ ინფორმაცია ასეთის არსებობის შემთხვევაში. მოკლედ განმარტეთ რა უპირატესობა გააჩნია შერჩეულ მდებარეობას. როგორ აპირებთ პროდუქტის რეკლამირებას. რა გზებით გეგმავთ ინფორმაციის მიწოდებას პოტენციურ მომხმარებელზე.*

1. **დამატებითი ინფორმაცია (არასავალდებულო ველი).**

*მიუთითეთ ნებისმიერი სხვა ინფორმაცია, რომელსაც თვლით მიზანშეწონილად თქვენი ბიზნეს გეგმის უკეთესად წარმოსაჩენად*